Villijs Kolijs-Steins

Villijs Trills Kolijs-Steins (; dzimis ) ir amerikāņu basketbolists, spēlē centra pozīcijā. Pēdējais klubs, ko 2024. gadā pārstāvēja, bija Ķīnas Basketbola asociācijas klubs Nanjing Monkey Kings, bet iepriekš septiņas sezonas spēlējis Nacionālās basketbola asociācijas (NBA) komandās.

 Karjera 
Spēlējis NCAA, kur kopā ar brāli pārstāvēja Kentuki Universitātes basketbola komandu "Wildcats" — vienu no labākajām čempionātā. Pēc trim sezonām augstskolu basketbolā 2015. gada NBA draftā V. Koliju-Steinu Sakramento "Kings" izraudzījās pirmajā kārtā ar 6. kārtas numuru (divas pozīcijas zemāk par vēlāko komandas biedru latviešu basketbolistu Kristapu Porziņģi).

"Kings" sastāvā V. Kolijs-Steins aizvadīja četras sezonas, no kurām pēdējā nostiprinājās kā pamatsastāva centra spēlētajs, tomēr pēc līguma beigām sadarbīna neturpinājās un 2019. gada vasarā spēlētājs noslēdza līgumu ar Goldensteitas "Warriors". 2020. gada janvārī "Warriors" viņu aizmainīja uz Dalasas "Mavericks" pret otrās kārtas drafta izvēli. 2022. gada janvārī "Mavericks" atbrīvoja spēlētāju, lai iegūtu brīvu vietu sastāvā, ko ieņēma Marķīzs Kriss. V. Kolijs-Steins noslēdza 10 dienu līgumu ar Filadelfijas "76ers", piedaloties divās spēlēs un esot komandas sastāvā līdz martam.76ers Sign DeAndre Jordan nba.com

2022. gada oktobrī V. Kolijs-Steins noslēdza līgumu ar NBA klubu Hjūstonas "Rocekts", taču laukumā tā arī nedevās, spēlējot tikai tā G Līgas komandā Rio Grande Valley Vipers. 2023. gada vasarā viņš pirmo reizi devās spēlēt ārpus ASV, pievienojoties Itālijas A sērijas komandai Pallacanestro Varese, kuras sastāvā uzstādīja FIBA Eiropas kausa rekordu, savācot 20 bumbas zem groziem uzvarā ar 91—71 pār Vācijas komandu BG Göttingen. 2024. gada janvārī V. Kolijs-Steins pievienojās Puertoriko klubam Indios de Mayagüez, tomēr pameta to martā, tā arī laukumā nedododties. 2024. gada oktobrī viņš noslēdza līgumu ar Ķīnas Basketbola asociācijas klubu Nanjing Monkey Kings.

 Atsauces 

 Ārējās saites 

Kategorija:1993. gadā dzimušie
Kategorija:Kanzasā dzimušie
Kategorija:ASV basketbolisti
Kategorija:Basketbola centri
Kategorija:Sakramento "Kings" spēlētāji
Kategorija:Goldensteitas "Warriors" spēlētāji
Kategorija:Dalasas "Mavericks" spēlētāji
Kategorija:Filadelfijas "76ers" spēlētāji